ຂ່າວສານ
ຄະນະຜູ້ແທນພັກກອມມູນິດຫວຽດນາມເຂົ້າຮ່ວມການພົບປະກັບບັນດາພັກກອມມູນິດແລະກຳມະກອນສາກົນຄັ້ງທີ 21
ການພົບປະກັບບັນດາພັກກອມມູນິດແລະກຳມະກອນສາກົນຄັ້ງທີ 21 (ພາບ: TTXVN)
ການພົບປະຄັ້ງນີ້, ໂດຍການເປັນເຈົ້າພາບຂອງພັກກອມມູນິດຕວັກກີແລະພັກກອມມູນິດເກຣັກສົມທົບກັນຈັດຕັ້ງຂຶ້ນດ້ວຍຫົວຂໍ້ “ວັນສ້າງຕັ້ງກອມມູນິດສາກົນຄົບຮອບ 100 ປີ: ການຕໍ່ສູ້ເພື່ອສັນຕິພາບແລະລັດທິສັງຄົມນິຍົມສືບຕໍ່ດຳເນີນໄປ ”.
ບັນດາພັກຕ່າງໆທີ່ເຂົ້າຮ່ວມການພົບປະIMWCPຄັ້ງທີ 21 ໄດ້ຢັ້ງຢືນເຖິງຄວາມໝາຍ, ຄຸນຄ່າຂອງກອມມູນິດສາກົນ (Comintern) ສຳຫຼັບກຳລັງກອມມູນິດແລະກຳມະກອນໃນໄລຍະຊຸມທົດສະວັດຕົ້ນຂອງສັດຕະວັດທີ XX, ກໍ່ຄືບັນດາບົດຮຽນປະສົບການສຳລັບການຕໍ່ສູ້ຂອງນັກກອມມູນິດໃນໄລຍະປັດຈຸບັນ; ຖືເອົາການຕໍ່ສູ້ຂອງລັດທິມາກ-ເລນິນ ແມ່ນປັນໄຈຊີ້ຂາດ ປະກອບສ່ວນເຂົ້າໃນການກຳນົດທິດໃຫ້ແກ່ການຕໍ່ສູ້ຂອງບັນດາພັກກອມມູນິດ ແລະກຳມະກອນໃນປັດຈຸບັນນີ້; ພ້ອມທັງຢັ້ງຢືນວ່າ: ຄວາມສາມັກຄີສາກົນແມ່ນເງື່ອນໄຂທີ່ສຳຄັນເພື່ອສ້າງກຳລັງແຮງລວມໝູ່, ເຮັດໃຫ້ພາລະກິດແຫ່ງການປະຕິວັດຂອງມະຫາຊົນກ້າວໄປສູ່ໄຊຊະນະໃນທີ່ສຸດ.
ຄະນະຜູ້ແທນ ພັກກອມມູນິດຫວຽດນາມໄດ້ຕັ້ງໜ້າເຂົ້າຮ່ວມບັນດາການສົນທະນາທັງໝົດໃນຂອບເຂດການພົບປະ. ໃນການປະກອບຄຳເຫັນທີ່ກອງປະຊຸມ, ຄະນະຜູ້ແທນພັກກອມມູນິດຫວຽດນາມ ໄດ້ເນັ້ນໜັກເຖິງແຜນນະໂຍບາຍການເພີ່ມທະວີສາຍພົວພັນມິດຕະພາບມູນເຊື້ອສະໜິດຕິພັນກັບກຳລັງກອມມູນິດ, ກຳມະກອນສາກົນ; ສະແດງຄວາມພ້ອມໃນການແລກປ່ຽນບົນຮຽນ, ບັນດາບັນຫາພາກທິດສະດີແລະພາກປະຕິບັດຕົວຈິງ ໃນຂະບວນວິວັດແຫ່ງການກໍ່ສ້າງລັດທິສັງຄົມນິຍົມຕໍ່ກັບບັນດາພັກ.
ຢູ່ນອກກອງປະຊຸມທັງໝົດ, ຄະນະຜູ້ແທນພັກກອມມູນິດຫວຽດນາມໄດ້ມີການພົບປະແລະເຮັດວຽກກັບການນຳພັກກອມມູນິດຕວັກກີ, ພັກກອມມູນິດເກຣັກແລະ ບັນດາການນຳຂອງຫຼາຍພັກການເມືອງໂດຍແນໃສ່ການປຶກສາຫາລືແລະຊຸກຍູ້ການຮ່ວມມືລະຫວ່າງພັກກອມມູນິດຫວຽດນາມກັບບັນດາພັກການເມືອງໃນໄລຍະຈະມາເຖິງ; ໄດ້ແລກປ່ຽນຫຼາຍບັນຫາຢູ່ພາກພື້ນແລະສາກົນ.
(ແຫຼ່ງຄັດຈາກ VOV)